Kroli

Kroli () ir pilsēta un nemetropoles distrikts ar boro statusu Anglijā, Rietumsaseksas grāfistē. Atrodas grāfistes ziemeļaustrumos  no grāfistes centra Čičesteras un  no valsts galvaspilsētas Londonas centra. Pilsētas teritorijā atrodas Londonas Getvikas lidosta.

 Vēsture 
Sena apdzīvotā vieta, ko dibinājuši sakši 5. gadsimtā ar nosaukumu Crow's Leah — ‘vārnu līdums’, bet jau romiešu laikos šeit bijuši dzelzs cepļi. Mūsdienu pilsētas nosaukuma forma parādās no 14. gadsimta. Rakstu avotos pirmoreiz minēta 1202. gadā, kad karalis Džons piešķīra Kroli tirgus tiesības. Pilsētiņa lēni attīstījās, līdz 18. gadsimtā caur Kroli tika izbūvēts Londonas-Braitonas maksas ceļš (turnpike road). 1841. gadā Kroli tika savienota ar dzelzceļu, kas arī deva ievērojamu grūdienu pilsētas attīstībai un 1901. gadā tajā dzīvoja 4433 iedzīvotāji.

1946. gadā Kroli tika izvēlēta par vienu no pilsētām «Jauno pilsētu» attīstības programmā Londonas pārapdzīvotības problēmas risināšanai. Pilsētas teritorija tika paplašināta par 2396 ha triju grāfistu (Austrumsaseksas, Rietumsaseksas un Sari) robežās un 1949. gadā tika apstiprināts ģenerālplāns, kas paredzēja pilsētas iedzīvotāju skaitu palielināt līdz 50 tūkstošiem. Plāni vairākkārt tika mainīti un 1969. gada plāns paredz pilsētas iedzīvotāju skaitu līdz 120 tūkstošiem. 1974. gadā Kroli tika reorganizēta par patstāvīgu boro un iekļauta Rietumsaseksas grāfistē, pilsētas teritorijā iekļaujot arī Getvikas lidostu.

Kad 1960.—1970. gados Čagosu arhipelāgs tika pārveidots par militāru bāzi un iedzīvotāji no turienes izvākti, daļa no tiem pārcēlās uz Angliju un apmetās Kroli. Mūsdienās pilsētā ir, iespējams, lielākā čagosiešu kopiena pasaule — ap 3000 cilvēku.Helping the '˜exiled and ignored' Chagossians

 Atsauces 

 Ārējās saites 




Kategorija:Anglijas pilsētas
Kategorija:Rietumsaseksa
Kategorija:Anglijas distrikti
Kategorija:Anglijas boro